Ir-Regolament tal-Kummissjoni (KE) Nru 1687/2003
tal-25 ta’ Settembru 2003
li jawtorizza l-aċidità ta’ l-għeneb u l-inbid magħmul f’żoni A u B ta’ tkabbir tad-dwieli għas-sena ta’ l-inbid 2003/04
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizazzjoni komuni tas-suq fl-inbid [1], kif l-aħħar emendat bir-Regolament (KE) Nru 806/2003 [2], u b’mod partikolari l-Artikolu 46(1) tiegħu,
Billi:
(1) Il-kondizzjonijiet eċċezzjonali tat-temp fil-perjodu tat-tisjir ta’ l-għeneb f’żoni A u B ta’ tkabbir tad-dwieli rriżultaw f’nuqqas sinifikanti u rriversibli fl-aċidità fl-għeneb u fil-most ta’ l-għeneb. Il-kondizzjonijiet partikolari tat-temp osservati matul is-sajf tas-sena 2003 huma simili għal dawk li jinsabu f’żoni tat-tkabbir tad-dwieli li qegħdin ħafna iżjed lejn in-Nofsinhar.
(2) Il-livell totali t’aċidità fl-għeneb maħsuda fil-milja tiegħu fl-inħawi kkonċernati hu baxx iżjed minn normal u inkompatibbli ma’ nbid tajjeb u il-konservazzjoni sodisfaċenti ta’ l-inbid.
(3) L-Istati Membri kkonċernati għandhom jitħallew għalhekk jawtorizzaw l-aċidità tal-most ta’ l-għeneb u l-inbid minn żoni A u B għall-ħsad 2003 taħt il-kondizzjonijiet stabbiliti f’punti E.2, E.3 u E7 ta’ l-Anness V fir-Regolament (KE) Nru 1493/1999.
(4) Il-miżura provvduta f’dan ir-Regolment hi b’mod konformi ma’ l-opinjoni tal-Kumitat tat-Tmexxija ta’ l-Inbid,
ADOTTAT DAN IR-REGOLAMENT:
Artikolu 1
Fid-deroga mir-regoli stabbiliti fl-Anness V, punt E.1, lir-Regolament (KE) Nru 1493/1999, l-Istati Membri jistgħu jawtorizzaw l-aċidità tal-most ta’ l-għeneb u l-inbid għal-ħsad 2003 f’żoni A u B ta’ tkabbir tad-dwieli taħt il-kondizzjonijiet stabbiliti f’punti E.2, E.3 u E.7 ta’ dak l-Anness.
Artikolu 2
Dan ir-Regolament għandu jidħol fis-seħħ fit-tielet jum wara li jkun ippubblikat fil-Ġurnal Uffiċċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Settembru 2003.